Təhlükəsizlik kamerası

Təhlükəsizlik kamerası – mütəmadi şəkildə işləməyə uyğun elektron avadanlıqla istehsal olunan və standart olaraq 75 ohm video siqnal istehsal edən kameralardır. Əsasən CCD, CMOS, DIS kimi sensorlarla istehsal olunurlar. Onların görüntü imkanları televiziya xətləri (TVL, TV Lines) olaraq ifadə olunur. Bu gün 600–700TVL modelləri mövcuddur. Kameraların əsasən əlaqə interfeysləri BNC-dir. Təhlükəsizkik kameraları görüntü siqnalını koaksial kabeldən ötürürlər.

 Təhlükəsizlik kameralarının növləri 
Texnologiyanın inkişafı ilə bu sektorda da irəliləyişlər əldə edilmişdir. Müasir dövrümüzün texnologiyası ilə istehsal olunan bu tip cihazlar müəyyən kateqoriyaya ayrılırlar.

 IP kamera
 AHD kamera
 UHD kamera
 IR kamerası
 Günbəz (Dome) kamerası
 Lazer kamerası
 Termal kamera

 Təhlükəsizlik Kamerası Markaları 
Kamera sistemləri sahəsində illərlədir tanınmış və marka dəyərlərini qoruyub saxlamış onlarla böyük marka mövcuddur. İnkişaf etməkdə olan texnologiyadan geri qalmadan böyük tədqiqatlar həyata keçirdərək bütün dünyada əhəmiyyətli bazar payı qazanan markalar mövcuddur
.

 Videorekorder 
1990-cı illərin sonuna qədər Multipleksorlar vasitəsilə video kaset qeyd ediciyə qoşularaq qeydə alınan CCTV kameralar; mərtəbəli şəkildə əvvəlcə kompüter əsaslı qeydiyyat cihazlarında, daha sonra isə Standalone DVR adlanan rəqəmsal videorekorderlərdə qeyd olunmağa başlandı.

 Müşahidə 
1990-cı illərdə və ondan əvvəl yalnız video dəyişdiricilər (video switcher) vasitəsilə ancaq ardıcıl izləmələrin aparılması mümkün idi. Birdən çox izləmə yalnız bölücü (quad) ilə mümkün olmuşdur. Ancaq adından da göründüyü kimi, bir quad ekranı yalnız 4 hissəyə bölə bilərdi. Növbəti dövrlərdə cüt səhifə bölücülər təqdim edildi və 8 kamera görüntüsü 4 + 4 formasında izlənə bilən formaya gəlmişdir. Multipleksorların tətbiqi ilə bir ekranda 16 kanal izlənilə bilindi.

Matrix Switcherlar isə daha çox sənaye məqsədləri üçün istifadə olunan və istədiyiniz kamera şəklini istədiyiniz ekrana köçürməyə əsaslanan bir cihaz idi. Bu cihazlar ümumiyyətlə bir idarəetmə vahidi (klaviatura) tərəfindən idarə olunurdu. Çox sayda kamera və monitor yalnız bu matriks dəyişdirici (matrix switcher) ilə idarə oluna bilirdi. Matrix dəyişdiricilər bu gün də qismən istifadə olunurlar.

 İstinadlar 

Kateqoriya:Təhlükəsizlik